MNENJE KOMISIJE v skladu s členom 294(7)(c) Pogodbe o delovanju Evropske unije o spremembah stališča Sveta, ki jih predlaga Evropski parlament, v zvezi s predlogom DIREKTIVE EVROPSKEGA PARLAMENTA IN SVETA o industrijskih emisijah (celovito preprečevanje in nadzorovanje onesnaževanja) (Prenova) /* KOM/2010/0596 končno - COD 2007/0286 */





SL || EVROPSKA KOMISIJA Bruselj, 25.10.2010 COM(2010) 596 konč. 2007/0286 (COD) MNENJE KOMISIJE v skladu s členom 294(7)(c) Pogodbe o delovanju Evropske unije o spremembah stališča Sveta, ki jih predlaga Evropski parlament, v zvezi s predlogom DIREKTIVE EVROPSKEGA PARLAMENTA IN SVETA o industrijskih emisijah (celovito preprečevanje in nadzorovanje onesnaževanja) (Prenova) 2007/0286 (COD) MNENJE KOMISIJE v skladu s členom 294(7)(c) Pogodbe o delovanju Evropske unije o spremembah stališča Sveta, ki jih predlaga Evropski parlament, v zvezi s predlogom DIREKTIVE EVROPSKEGA PARLAMENTA IN SVETA o industrijskih emisijah (celovito preprečevanje in nadzorovanje onesnaževanja) (Prenova) 1. Ozadje Postopek Komisija je 21. decembra 2007 predložila predlog direktive o industrijskih emisijah (celovito preprečevanje in nadzorovanje onesnaževanja) Evropskemu parlamentu in Svetu, da bi ga sprejela po rednem zakonodajnem postopku, kakor je določen v členu 294 Pogodbe o delovanju Evropske unije. Ekonomsko-socialni odbor je svoje mnenje podal 14. januarja 2009. Odbor regij je svoje mnenje sprejel 8. oktobra 2008. Evropski parlament je sprejel svoje stališče v prvi obravnavi 10. marca 2009. Svet je politični sporazum dosegel 25. junija 2009 ter 15. februarja 2010 sprejel skupno stališče. Evropski parlament je sprejel svoje stališče v drugi obravnavi 7. julija 2010. 2. Cilj predloga Komisije Predlog direktive o industrijskih emisijah razjasnjuje in krepi obstoječe zakonodajne zahteve, vključno s tistimi s področja uvajanja in uporabe najboljših razpoložljivih tehnik. To dosega s preoblikovanjem sedmih direktiv, povezanih z industrijskimi emisijami, v eno enotno direktivo. Navedeno bo pripomoglo k zmanjšanju tveganj za zdravje ljudi in okolje, ki jih povzroča industrijsko onesnaževanje, in ustvarjanju bolj izenačenih konkurenčnih pogojev v industriji. 3. Pripombe Komisije 3.1 Splošni del Na svojem plenarnem zasedanju 7. julija 2010 je Evropski parlament sprejel kompromisni sveženj, o katerem se je dogovoril s Svetom, v želji doseči soglasje v drugi obravnavi. Te spremembe se nanašajo na: – metode za sprejemanje sklepov glede najboljših razpoložljivih tehnik in manevrski prostor za odstopanje od takih sklepov, ki je pristojnim organom na voljo pri določanju mejnih vrednosti emisij, – zagotavljanje začasne prožnosti za sektor velikih kurilnih naprav glede spoštovanja tistih spremenjenih mejnih vrednosti emisij, ki zadevajo take naprave, – mehanizem, ki Komisiji omogoča predlaganje novih minimalnih zahtev za dejavnosti na podlagi učinka na okolje ter ravni izvajanja najboljših razpoložljivih tehnik, vključno z mejnimi vrednostmi emisij, – razjasnitev določb glede splošnih zavezujočih pravil, pregleda pogojev za dovoljenja, inšpekcijskih pregledov in dostopa do informacij. Komisija sprejme kompromisni sveženj, ker je v skladu s splošnim namenom in splošnimi značilnostmi predloga. 3.2 Spremenjen predlog V skladu s členom 293(2) Pogodbe o delovanju Evropske unije Komisija spreminja svoj predlog, kot je določeno zgoraj.